CELEX: 32017R2281
Language: bg
Date: 2017-12-11 00:00:00
Title: Регламент за изпълнение (ЕС) 2017/2281 на Комисията от 11 декември 2017 година за разрешаване на повишаването на граничните стойности за обогатяване на вино, произведено от грозде, набрано през 2017 година в някои лозарски райони на Германия и във всички лозарски райони на Дания, Нидерландия и Швеция

12.12.2017   
            
            
               BG
            
            
               Официален вестник на Европейския съюз
            
            
               L 328/17
            
         РЕГЛАМЕНТ ЗА ИЗПЪЛНЕНИЕ (ЕС) 2017/2281 НА КОМИСИЯТА
   от 11 декември 2017 година
   за разрешаване на повишаването на граничните стойности за обогатяване на вино, произведено от грозде, набрано през 2017 година в някои лозарски райони на Германия и във всички лозарски райони на Дания, Нидерландия и Швеция
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 91 от него,
   като има предвид, че:
   
               (1)
            
            
               Съгласно част I, точка А.3 от приложение VIII към Регламент (ЕС) № 1308/2013 в години с изключително неблагоприятни климатични условия държавите членки могат да поискат граничните стойности за повишаване на естественото алкохолно съдържание по обем (обогатяване) на виното да бъдат повишени с до 0,5 %.
            
         
               (2)
            
            
               Дания, Германия, Нидерландия и Швеция поискаха такова повишаване на граничните стойности за обогатяване на виното, произведено от грозде, набрано през 2017 г., тъй като климатичните условия по време на вегетативния сезон са били изключително неблагоприятни. Дания, Нидерландия и Швеция отправиха подобно искане за всичките си лозарски райони. Германия отправи искане за повишаване на граничните стойности за обогатяване само за виното от винен сорт лози Dornfelder в районите Ahr, Mittelrhein, Mosel, Nahe, Pfalz и Rheinhessen.
            
         
               (3)
            
            
               Поради изключително неблагоприятните атмосферни условия през 2017 г. граничните стойности за повишаване на естественото алкохолно съдържание, предвидени в част I, точка А.2 от приложение VIII към Регламент (ЕС) № 1308/2013, не позволяват производството на вино с подходящо общо алкохолно съдържание от всички или от някои сортове лози в някои лозарски райони или части от тях, за които обикновено има търсене на пазара.
            
         
               (4)
            
            
               Следователно е целесъобразно да се разреши повишаването на граничните стойности за обогатяване на вино, произведено от всички или от конкретни винени сортове лози, набрано през 2017 г. в лозарски райони на Дания, Германия, Нидерландия и Швеция.
            
         
               (5)
            
            
               Мерките, предвидени в настоящия регламент, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Чрез дерогация от част I, точка A.2 от приложение VIII към Регламент (ЕС) № 1308/2013 повишаването на естественото алкохолно съдържание по обем за прясното грозде, набрано през 2017 г., гроздовата мъст, гроздовата мъст в процес на ферментация, новото вино в процес на ферментация и виното, произведено от грозде, набрано през 2017 г. в лозарските райони, изброени в приложението към настоящия регламент, или в части от тях, и за всички или конкретни винени сортове лози, съгласно посоченото приложение, не надвишава 3,5 об. %.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 декември 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 671.
   
      ПРИЛОЖЕНИЕ
      
         Винарски сортове лози и лозарски райони или части от тях, за които е разрешено повишаване на граничната стойност за обогатяване съгласно член 1
      
      
                  Държава членка
               
               
                  Лозарски райони или части от тях (лозарска зона)
               
               
                  Сортове
               
            
                  Дания
               
               
                  Всички лозарски райони (зона А)
               
               
                  Всички одобрени сортове лози
               
            
                  Германия
               
               
                  Лозарския район в Ahr (зона А)
               
               
                  Dornfelder
               
            
                  Лозарския район в Mittelrhein (зона А)
               
            
                  Лозарския район в Mosel (зона А)
               
            
                  Лозарския район в Nahe (зона А)
               
            
                  Лозарския район в Pfalz (зона А)
               
            
                  Лозарския район в Rheinhessen (зона А)
               
            
                  Нидерландия
               
               
                  Всички лозарски райони (зона А)
               
               
                  Всички одобрени сортове лози
               
            
                  Швеция
               
               
                  Всички лозарски райони (зона А)
               
               
                  Всички одобрени сортове лози